CELEX: 31982R1072
Language: el
Date: 1982-05-04 00:00:00
Title: Κανονισμός (EOK) αριθ. 1072/82 τού Συμβουλίου τής 4ης Μαΐου 1982 περί παρατάσεως τού προσωρινού δασμού αντιντάμπινγκ στά μηχανικά ρολόγια χειρός, καταγωγής ΕΣΣΔ

Avis juridique important

|

31982R1072

Κανονισμός (EOK) αριθ. 1072/82 τού Συμβουλίου τής 4ης Μαΐου 1982 περί παρατάσεως τού προσωρινού δασμού αντιντάμπινγκ στά μηχανικά ρολόγια χειρός, καταγωγής ΕΣΣΔ  

Επίσημη Εφημερίδα αριθ. L 125 της 07/05/1982 σ. 0001 - 0001

***** ΚΑΝΟΝΙΣΜΟΣ (ΕΟΚ) αριθ. 1072/82 ΤΟΥ ΣΥΜΒΟΥΛΙΟΥ  της 4ης Μαΐου 1982  περί παρατάσεως του προσωρινού δασμού αντιντάμπινγκ στα μηχανικά ρολόγια χειρός, καταγωγής ΕΣΣΔ  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 3017/79 του Συμβουλίου της 20ής Δεκεμβρίου 1979 περί της άμυνας κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Κοινότητος (1), και ιδίως το άρθρο 11,  την πρόταση της Επιτροπής,  Εκτιμώντας:  ότι η Επιτροπή, με τον κανονισμό (ΕΟΚ) αριθ. 84/82 (2), επέβαλε προσωρινό δασμό αντιντάμπινγκ στα μηχανικά ρολόγια χειρός, καταγωγής ΕΣΣΔ·  ότι δεν έχει ακόμη ολοκληρωθεί η εξέταση των πραγματικών περιστατικών· ότι, ιδίως, πρέπει να ληφθούν επαρκώς υπόψη τα επιχειρήματα που προέβαλαν οι δύο κυριότεροι ενδιαφερόμενοι μετά την επιβολή του ανωτέρω δασμού όσον αφορά τον υπολογισμό της κανονικής αξίας και την έκταση της ζημίας·  ότι ο ενδιαφερόμενος εξαγωγέας, κατόπιν της προς αυτόν αναγγελίας της προθέσεως της Επιτροπής, συνεφώνησε για την παράταση του προσωρινού δασμού,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η ισχύς του προσωρινού δασμού αντιντάμπινγκ στα μηχανικά ρολόγια χειρός, καταγωγής ΕΣΣΔ, ο οποίος επεβλήθη δυνάμει του κανονισμού (ΕΟΚ) αριθ. 84/82, παρατείνεται για χρονική περίοδο μέχρι δύο μηνών.  Άρθρο 2  Ο παρών κανονισμός αρχίζει να ισχύει από την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Με την επιφύλαξη του άρθρου 11 του κανονισμού (ΕΟΚ) αριθ. 3017/79 και κάθε άλλης αποφάσεως που λαμβάνει το Συμβούλιο, ο παρών κανονισμός ισχύει μέχρι να ληφθούν οριστικά μέτρα από το Συμβούλιο ή, το αργότερο, μέχρι τη λήξη χρονικής περιόδου δύο μηνών, η οποία αρχίζει στις 16 Μαΐου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 4 Μαΐου 1982.  Για το Συμβούλιο  Ο Πρόεδρος  M. EYSKENS  (1) ΕΕ αριθ. L 339 της 31. 12. 1979, σ. 1.  (2) ΕΕ αριθ. L 11 της 16. 1. 1982, σ. 14.